ПГ „а” група „Бърборино” се състои от деца, от които....момичета и момчета. Едно от тях е родено през .., едно – през .., а всички останали са родени .

Всички деца са физически и психически здрави, едно от тях се подпомагаше през първото полугодие от ресурсен учител. Проведените антропометрични измервания в началото и края на учебната година от мед. сестра К. Анастасова показват, че физическото развитие на децата е в норма.

85% от децата покриват норматива на физическа дееспособност за съответната възраст.

Една от основните цели на педагогическата ни дейност бе подготовката и готовността на децата за училище с цел да се преодолеят трудностите в кризисния период от предучилищното детство към началното училище.

Чрез подходящи средства, методи и форми, децата активно усвояваха познавателното съдържание, включено в Програмата за Подготвителна група на МОНМ, което гарантираше успешното им обучение в първи клас за достигане на определената по ДОИ степен на готовност на детската личност, обхващаща всички нейни сфери: умствена, физическа, мотивационна, емоционално волева и социално нравствена. Тематичното разпределение на учебното съдържание бе въз основа на дидактичната система на издателство „Анубис”.

Изграждайки психологическата готовност на децата за обучение в училище преди всичко се стремяхме да изградим у децата желание за отиване в училище, тоест мотивация за учене чрез създаване на положително отношение към училището, познавателен интерес и емоционална удовлетвореност на децата от дейността. Той се проявяваше чрез изискванията ни за повишено внимание на детето, съсредоточаването му върху определени обекти с цел обогатяване на познанията за предметите и явленията от околната действителност.

За да се формира социалната позиция „ученик” поставяхме децата в условия на взаимодействие с връстниците си да изпълняват изискванията на учителя и да контролират поведението си. Основно се стремяхме да развиваме умението на децата да играят в ролеви, сюжетни и които са най-важни за училище, игрите с правила. В тях те моделираха своето отношение към обкръжаващия свят, проигравайки в различни ситуации.

Всички деца имат елементарен запас знания за окръжаващия свят, за себе си, умеят да откриват сходство и различия в предметите, умеят да правят изводи, да действат по правила и да контролират своите действия, могат да концентрират вниманието си 10-15 минути.

Нивото на развитие на речта е един от най-важните критерии за готовност за училище Колкото по-добре е развита устната реч до постъпването в училище, толкова по-леко ще бъде овладяването на четенето, писането и разказвателните предмети. Затова голямо внимание обръщахме на разказването и преразказването на разкази, приказки, съчиняването на небивалици.

Много важен момент в тази възраст е и формирането на интерес към четенето. За тази цел използвахме два мотивационни способа: 1) Колкото се може повече четяхме различни интересни приказки, истории, разкази, стихотворения за деца и 2) Разказвахме и обяснявахме защо е толкова интересно и особено важно да се научи да чете. С тази цел посетихме и библиотеката в кварталното читалище.

Фината моторика и зрително – моторната координация при децатаса нормално развити за възрастта. Обръщахме внимание как се държи молива или флумастера, ножичка. За целта използвавхме дидактични картони за изписване и оцветяване по контур, разнобразни изобразителни и конструктивни дейности, в които децата режеха, прегъваха и подлепваха. Децата умеят да манипулират с малки предмети- обичат да редят пъзели, да конструират с конструктор «лего» , могат да чертаят вертикални и хоризонтални линии, кръг, квадрат.

С помощта на паметта се усвояват знания за обкръжаващия го свят, овладяват се норми на поведение, усвояват се различни умения и навици. Децата по -лесно запомняха яркото, необичайното, това, което прави най- силно впечатление, което е най- интересно, затова се стремяхме информацията да е поднесена по атрактивен начин. Наличието на компютър и интернет в занималнята позволи използването на много аудио и видео информация да подпомогне това.

Тренирането на запаметяване и възпроизвеждане е от особена важност за подготовката за училище, затова запаметявахме и възпроизвеждахме стихотворения, задачи в различни режимни моменти, празници и развлечения.

Въображението се проявява в способността за психично отражение на неизвестното, на бъдещото, чрез създаване на нови образи, основани на личностен опит. Ние много често си казвахме: “Представи си следната ситуация...”, “Представи си, че...”, “Въобрази си, че...”. Въображението позволяваше да се вземат решения и да се намери изход от проблемната ситуация.

За да е успешна учебната дейност на децата, те трябва да има определени умения и навици, тоест автоматизиран способ за изпълнение на действията. За тази цел бяхме постоянни в изискването за възприемането на учебната задача и спазване последователността на правилата, поставяхме децата в ситуации, в които се изискваше осъществяване на контрол над собствената дейност (самоконтрол).

Съществено значение за интелектуалната подготовка на децата за училище имаше даването на обобщени знания за взаимоотношенията и взаимозависимостите между явленията от природния и обществения живот. Стимулирахме познавателната им активност, творчество и самостоятелност. В този аспект подходящи се оказаха различните видове игри, особено дидактичните, и продуктивните дейности, които повишават степента на интелектуална готовност за училище. Стремяхме се детето да не е пасивен обект, а субект, който активно участва при усвояване на определени знания, при осъзнаване на връзките и отношенията, съществуващи между предметите и явленията от околната действителност, давахме възможност то да изразява отношението си към поставените от нас задачи.

Усвояването на знания и умения в различните видове дейности изискваше от децата волеви усилия, като така се създаваха условия за развитие на съсредоточеност, настойчивост и целеустременост, готовността на децата да се владеят, да умеят да контролират действията и поведението си. Това е свързано с бъдещия нов режим в училище, включващ в себе си система от определени задачи и правила и ще изисква от децата способност за волева саморегулация, за спазване на правилата на поведение, умения за контрол и наличие на волеви качества като дисцилпинираност, организираност, инициативност, решителност, отговорност и самостоятелност.

През изминалата учебна година в групата бе реализиран педагогически експеримент с цел проучване възможностите за стимулиране емоционалните умения на децата чрез ситуационни (казус, симулация, игра, ролева игра, драматизации); oпитни (емпирични- метод на проектите, експеримент, моделиране и други, основаващи се на диалога) и дискусионни методи. Проследиха се уменията на децата за разрешаване на конфликти и справяне с проблеми, за диференциране и назоваване на емоции- свои и чужди( радост, тъга, страх, вина, изненада, гняв), за самоконтрол върху импулсите, готовност за взимане на решение и за социална приспособимост- ефикасност на междуличностно общуване- прояви на внимание, загриженост, чувствителност към чувствата на другите; разговорни умения, чрез използването на интерактивни методи, поставящи учителя и децата в ситуации на постоянно обсъждане, изразяване на собствено мнение, способности, индивидуален стил. В преобразуващия етап бяха използвани дейности:

- за създаване на умения за наблюдение и диференциране на основните чувства тъга, гняв, радост, страх, изненада, гняв, : „Албум на чувствата"- рисуване на картина на всяко чувство, снимки на децата за визуално припомняне на всяка емоция; „Азбука на емоциите” – изработване на буквите и символите на основните емоции от цветен пластелин; ситуационен метод Драматизация: „С изключен звук", „Отгатване на чувства”; Психогимнастика- игри за трениране на емоциите; за разпознаване на ранните физически прояви на емоционалните си реакции, за да се научат на самоконтрол чрез:

- за осъзнаване промените в тялото си и да реагират със спокойствие чрез въвличане на децата в обсъждането и взимането на решения: активно участие в изработването на правила решаване;решаване на казуси в „Играта за решения тик-так-тоу”; симулационна игра за преживяване на предизвикателство в безопасна среда „Стой спокоен"[ Шапиро], „Успокояваща кошница” с успокоителни задачи .

- релаксиращи техники за отпускане и постигане на спокойствие- физически и дихателни упражнения и игри, включени в различни режимни моменти;

- за повишаване чувството на доверие, изграждане на авторитет. „ Тайнопис”, „Водене на сляп”-

- за преодоляване на проблеми с взаимоотношенията. Децата се учат най-ефективно на умения за социално общуване чрез разговори. За целта използвахме симулационни и ролеви игри „Тв шоу”, „Интервю”, „Довърши изречението”.

- за възпитаване на учтиви, уважаващи останалите чрез проявяване на нетърпимост към поведение, лишено от уважение. Съставихме списък със специфични правила на добрите обноски.

- за оценка на задружните усилия и груповите постижения в общите игри, а не толкова в индивидуалните постижения. Такива игри бяха „Робот”, „Задружният волейбол”, в които играчите трябва да задържат балон във въздуха възможно най-дълго, но никой няма право да го прехвърли два пъти, преди всеки да го е ударил по веднъж; „Въздушен хокей”.

Резултатите, констатирани в началото и в края на експеримента чрез методите диагностично наблюдение, проективна методика на Рене Жил, изследването на детската продуктивна дейност и интервю с децата доказа валидността на хипотезата: Повишаването на емоционалната култура на децата доведе до по- ефикасно междуличностно общуване. А именно: целенасочената дейност доведе до повишаване на социалния статус на децата в групата, усъвършенстване на речевата култура по отношение разпознаване и назоваване на емоции, увеличаване на проявите на емпатия и взаимопомощ.

  Повечетето от децата в групата са общителни, неагресивни. Поради повишената плътност от големия брой деца в групата, се налагаше да потърсим начини за освобождаване от стреса и напрежението. Целта ни бе намаляване на напрежението, създаване на емоционалност, настроение и разтоварване от негативните емоции, развиване и коригиране на обща и фина моторика, сплотяване на групата на основата на позитивните преживявания, разчупване стериотипа на дневния режим. Включвахме в междинните моменти различни техники с дълбоко дишане, които са склонни да успокояват и освобождават напрежението- упражнения за максимално поемане на въздух от белите дробове и намаляване на напрежението, упражнения с форсиране на издиха за активизиране на коремната преса, диафрагмата и междуребрените мускули, а тези с елементи на йога същевременно подсилваха вниманието, развиваха въображението и позитивно- креативното мислене. Чрез смехотерапия- в ежедневни смешни минутки съчетавахме мускулните и дихателни процеси с емоционалното състояние на децата за укрепване на имунитета и намаляване на стреса. Използвахме и музикотерапията като психоразтоварващ физически, емоционален, умствен, социален, естетически метод за подпомагане когнитивното функциониране и моторните умения в минути за релакс и отмора, а също и за изразяване на емоционалното състояние в танц.

Включихме много физически упражнения с цел овладяване на стреса и негативните преживявания чрез отработване, активиране, усъвършенстване и реактивиране на неврологични връзки чрез игри за раздвижване на различни части на тялото.

Всички техники оказаха положително въздействие върху децата. Те станаха по- дейни, по- активни, по- работоспособни, организирани и концентрирани. Все по- рядко се наблюдаваха прояви на агресивно поведение, а активизирането на фонационното дишане осигури спокойствие и сигурност на речта и на общуването между децата.

Родителите и тази година бяха наши неизменни партньори. Поддържахме активна двустранна връзка за уеднаквяване на растящите изисквания и приобщаване към новите образователни моменти в подготовката за училище. Взаимното разбиране, взаимното допълване и сътрудничество,  осигуряваха хармонията в педагогическото взаимодействие и въздействие.

Освен традиционните родителски срещи, свързани с организационни проблеми, проведохме много разговори и дискусии, свързани с течащата тематична проверка на тема ”Безопасност на движението”. Обменихме информация чрез анкети, табла с препоръки и съвети по темата, децата демонстрираха в открит момент и изложба с изобразително творчество наученото. Бе изготвено споразумение между деца и родители „Мамо, татко, нека заедно спазваме правилата!”.

Трудности, които срещахме през изминалата година:

Групата е многобройна, като през цялата година вървеше прием на нови деца, което налагаше нуждата от допълнително време за тяхната адаптация, проблем бе и невладеенето на български език на част от новоприетите.

Липсата на ресурсния учител /чието присъствие, според нас, по принцип е недостатъчно/ през второто полугодие по неясни за нас причини, прехвърли изцяло отговорността за развитието на нуждаещото се дете върху малкото време за индивидуална работа, с което разполагаше педагогическия екип.

Придобитите знания за предметите и явленията от заобикалящата действителност, усвоените елементарни понятия, развитието на познавателните способности и интереси, степента на познавателна и мисловна дейност, развитието на речта и елементите на учебна дейност създадоха у всички деца необходимото ниво на готовност за усвояване на учебния материал в първи клас.